Andžaras
Andžaras (arab. عنجر = ‘Anjar, arm. Անճար) arba Hauš Musa (arab. حوش موسى‎ = Ḥawsh Mūsá) – miestas rytų Libane, Bekos muchafazoje, Bekos slėnyje. Beveik visi gyventojai – armėnai. Mieste išlikę VIII a. Umajadų miesto griuvėsiai – miesto įtvirtinimų, rūmų, pirčių, arkadų, kolonadų, vandentakių liekanos. 1984 m. senojo miesto griuvėsiai įtraukti į UNESCO pasaulio paveldo sąrašą. Taip pat mieste yra armėnų apaštališkosios bažnyčios ir armėnų katalikų bažnyčios maldos namai, mokyklos.